CELEX: C2006/086/38
Language: fi
Date: 2006-04-08 00:00:00
Title: Asia C-98/06: Högsta domstolenin  8.2.2006  tekemällään päätöksellä esittämä ennakkoratkaisupyyntö asiassa Freeport PLC vastaan Olle Arnoldsson

8.4.2006   
            
            
               FI
            
            
               Euroopan unionin virallinen lehti
            
            
               C 86/20
            
         Högsta domstolenin 8.2.2006 tekemällään päätöksellä esittämä ennakkoratkaisupyyntö asiassa Freeport PLC vastaan Olle Arnoldsson
   (Asia C-98/06)
   (2006/C 86/38)
   Oikeudenkäyntikieli: ruotsi
   Högsta domstolen on pyytänyt 8.2.2006 tekemällään päätöksellä, joka on saapunut yhteisöjen tuomioistuimeen 20.2.2006, Euroopan yhteisöjen tuomioistuimelta ennakkoratkaisua asiassa Freeport PLC vastaan Olle Arnoldsson seuraaviin kysymyksiin:
   
               1)
            
            
               Onko kannetta, joka perustuu väitteeseen annetun sitoumuksen perusteella syntyneestä osakeyhtiön maksuvelvollisuudesta, pidettävä sopimukseen perustuvana Bryssel I -asetuksen 6 artiklan 1 kohtaa sovellettaessa, vaikka se, joka antoi sitoumuksen, ei sen antaessaan ollut yhtiön edustaja eikä valtuutettu?
            
         
               2)
            
            
               Jos ensimmäiseen kysymykseen vastataan myöntävästi, edellyttääkö 6 artiklan 1 kohdan mukainen toimivalta kyseisessä säännöksessä nimenomaisesti asetettujen vaatimusten lisäksi sitä, että kannetta sitä vastaan, jonka kotipaikka on tuomioistuinvaltiossa, ei ole nostettu ainoastaan sen vuoksi, että kanne toista vastaajaa vastaan saataisiin tutkituksi muussa tuomioistuimessa kuin siinä, joka muutoin olisi ollut toimivaltainen tutkimaan tämän kanteen?
            
         
               3)
            
            
               Jos toiseen kysymykseen vastataan kieltävästi, onko arvioitaessa 6 artiklan 1 kohdassa tarkoitettua ristiriitaisten tuomioiden vaaraa otettava jollain muulla tavalla huomioon sitä vastaajaa, jonka kotipaikka on tuomioistuinvaltiossa, vastaan nostetun kanteen menestymismahdollisuus?